ajinkya rahane must watch catch |
MUST WATCH: रहाणे के वो आठ अद्भुत कैच जिसने बना दिया नया विश्व रिकॉर्ड
By: admin	| Last Updated: Friday, 14 August 2015 2:52 PM
नई दिल्लीः श्रीलंका के खिलाफ पहले टेस्ट मैच की पहली पारी में बल्ले से फ्लॉप रहने वाले अजिंक्या रहाणे ने टेस्ट क्रिकेट में कैच का नया विश्व रिकॉर्ड बना दिया है. रहाणे ने इस मैच में कुल 8 कैच लपक कर टेस्ट क्रिकेट का नया रिकॉर्ड अपने नाम किया. इससे पहले भारत के यजुर्विंद्र ने 1977 में स्वतंत्रता दिवस के एक दिन बाद यह कमाल किया था जबकि रहाणे ने एक दिन पहले यह उपलब्धि हासिल की है.
सात कैच लपकने वालों में आस्ट्रेलिया के ग्रेग चैपल, भारत के यजुवेंद्र सिंह, श्रीलंका के हसन तिलकरत्ने, न्यूजीलैंड के स्टीवन फ्लेमिंग और आस्ट्रेलिया के मैथ्यू हेडन का नाम शामिल है
रहाणे के आठ शानदार कैच –
1- रहाणे ने पहला कैच श्रीलंका के सलामी बल्लेबाज करुणारत्ने का लिया. ईशांत शर्मा की बाउंसर ने बल्ले को छुआ और गेंद सीधे गली की ओर ऊंची गई रहाणे ने आसानी से अपना पहला कैच लपक लिया.
2- इसके बाद रहाणे से थिरिमाने को अश्विन की गेंद पर पहले स्लिप में लपका. दाईं और झुकते हुए रहाणे ने एक सुन्दर कैच लेकर स्लिप के सबसे बेहतरीन फील्डर राहुल द्रविड़ की याद दिला दी.
3- पहली पारी का तीसरा और अंतिम विकेट उन्होंने 59 रन बनाने वाले दिनेश चांदिमल का लिया. अमित मिश्रा की गेंद पर पहली स्लिप में खड़े रहाणे ने एक ऊंची रिफ्लैक्स कैच को शानदार तरीके से लपका.
4- रहाणे ने इसके बाद पांच कैच श्रीलंका की दूसरी पारी में लिए. तीसरे दिन की पहली ही गेंद पर वरुण एरॉन के बाउंसर पर नाइट वॉचमैन धम्मिका प्रसाद असहाज दिखे और गली में खड़े रहाणे ने लेफ्ट साइड में हवा में गोते लगाते हुए गेंद को लपक लिया.
5- इसके बाद रहाणे के हाथों आउट हुए अंतिम सीरीज खेल रहे कुमार सांगाकारा. अश्विन की गेंद को ऑफ साइड में खेलने गए सांगा गेंद को टाइम नहीं कर पाए और गेंद पहली स्लिप से दूर निकल रही थी लेकिन रहाणे ने एक बार फिर करामात दिखाते हुए लेफ्ट साइड में छलांग लगाते हुए सांगाकारा को गाले से विदाई दी.
6- इसके बाद एक बार फिर अश्विन की गेंद पर रहाणे ने शानदार कैच लपका. थिरिमाने और चांदिमल जम चुके थे. अंपायर ने तीन फैसले गलत दिए थे. टीम इंडिया प्रेशर में आती दिख रही थी कि तभी रहाणे ने एक शानदार कैच लेते हुए भारत को बड़ी सफलता दिला दी.
सातवें कैच की रिकॉर्ड की बराबरी रहाणे ने हरभजन की गेंद पर जेहान मुबारक को स्पिल में कैच कर के की.
8- रहाणे ने टेस्ट क्रिकेट का रिकॉर्ड रंगना हेराथ को मिश्रा की गेंद पर स्लिप में कैच लेकर बनाई. कैच आसान था और रहाणे ने कोई गलती नहीं की.
विश्व रिकार्ड से हैरान था : रहाणे
रिकॉर्ड बनाने से खुश अजिंक्य रहाणे ने उन्हें स्लिप में कैचिंग और ओवरऑल फील्डिंग के गुर सिखाने के लिये आज भारत के पूर्व कप्तान राहुल द्रविड़ को श्रेय दिया.
उन्होंने मैच के बाद कहा ,‘‘हमने आईपीएल के दौरान इस बारे में काफी बात की कि वह स्लिप में कैसे फील्डिंग करते थे.’’ उन्होंने कहा ,‘‘द्रविड़ ने मुझे बताया कि फोकस और एकाग्रता अहम चीजें हैं. टेस्ट में कई बार गेंद लंबे समय तक नहीं आती और अचानक आपको एक मौका मिल जाता है. मैं स्लिप में कैचिंग और समग्र फील्डिंग पर मेहनत कर रहा था. ’’
रहाणे ने कहा कि उन्हें विश्व रिकॉर्ड के बारे में पता नहीं था और किसी साथी खिलाड़ी ने उन्हें इसके बारे में बताया.
उन्होंने कहा ,‘‘मुझे पता नहीं था जब मुरली विजय और उमेश यादव ने ब्रेक के दौरान आकर इसके बारे में बताया.’’
उन्होंने कहा ,‘‘मैं हैरान था क्योंकि मुझे इसके बारे में पता नहीं था. मेरा मानना है कि इस टीम में कोई भी खिलाड़ी कहीं भी फील्डिंग कर सकता है. हर खिलाड़ी इसमें सक्षम है और सभी शानदार फील्डर हैं. आम तौर पर मैं तेज गेंदबाजों के लिये गली में खड़ा होता हूं और इस बार विराट कोहली ने मुझे बताया कि मैं स्पिनरों के लिये स्लिप में खड़ा रहूंगा. मैं टेस्ट सीरीज से पहले से उस पर मेहनत कर रहा था. सीरीज के दौरान भी हम रोज 50 से 100 कैच लपकते हैं और उसका फायदा मिल रहा है.’’ उन्होंने कहा कि स्लिप में फील्डिंग करते समय उनका पूरा ध्यान फोकस बनाये रखने पर होता है.
उन्होंने कहा ,‘‘मैं पूरा फोकस बनाये रखने की कोशिश कर रहा था क्योकि हम सभी को पता था कि उस समय एक विकेट मिलने से हम दबाव बना लेंगे. कुमार संगकारा के विकेट से हमें वह मौका मिला और जल्दी ही एंजेलो मैथ्यूज भी आउट हो गया. अश्विन और भज्जी पा अच्छी गेंदबाजी कर रहे थे और मैं सिर्फ फोकस बनाये रखना चाहता था.’’
Web Title: ajinkya rahane must watch catch
और जाने: 8 catch ajinkya rahane india vs srilanka World Record
First Published: Friday, 14 August 2015 2:52 PM